
Tehniline kirjeldus
Tervise infosüsteemi kesksüsteemi arendus ja hooldustööd
1. Eesmärk
1.1. Riigihanke eesmärk on sõlmida raamleping kuni neljatäitjaga, kes hakkab arendama ja hooldama tervise infosüsteemi kesksüsteemi (edaspidi TIS). Raamlepingu eeldatav maksumus on 10000000 eurot ja maksimaalne võimalik kogumaksumus on 15000000 eurot (summad ilma käibemaksuta).
1.2. Tervise infosüsteem on riigi infosüsteemi kuuluv andmekogu, milles töödeldakse tervishoiuvaldkonnaga seotud andmeid tervishoiuteenuse osutamise lepingu sõlmimiseks ja täitmiseks, tervishoiuteenuste kvaliteedi ja patsiendi õiguste tagamiseks ning rahva tervise kaitseks, sealhulgas tervislikku seisundit kajastavate registrite pidamiseks ja tervishoiu juhtimiseks. TIS on liidestatud erinevate üleriigiliste infosüsteemidega ning arendatakse üleeuroopalist terviseandmete vahetust. Infosüsteemis on 1,6 miljoni isiku andmed ning üle 200 miljoni tervisedokumendi, milles on kajastatud üle 400 miljoni tervisesündmuse.

2. Mõisted
2.1. Tarkvara tähistab baastarkvara, tarkvaraplatvormi või muud arvutiprogrammide kogumit koos selle juurde kuuluvaga. 
2.1.1. TIS kesksüsteemi arendatakse Oracle 19c, WebMethods 10.15 või nende uuematel versioonidel;
2.1.2. Seire valideerimismoodulit arendatakse Oracle 19c ning Tomcat 10 ja Java 17 või nende uuematel versioonidel;
2.1.3. Mikroteenuseid arendatakse Java viimasel LTS versioonil ja PostgreSQL viimasel LTS versioonil baseeruvalt;
2.1.4. TIS-i alamteenuste arendamisel arvestatakse konkreetsetest hankelepingutest tulenevaid nõudeid.
2.2. Arendustöö on infosüsteemi kasutamise ja funktsioneerimise tagamise või infosüsteemi uue funktsionaalsuse lisamisega seotud töö ning sellega seotud töö, mis on eelnevalt tellija ja täitja vahel kokku lepitud ja tellimusega kinnitatud. Arendustöö teostatakse tellija poolt loodud arenduskeskkonnas. 
2.3. Hooldustööde alla kuuluvad etteplaneeritud tarkvara ja infosüsteemi hoolduse tegevused, väikearendused ja veaparandused, mille eesmärk on infosüsteemi toimivuse või nõuetelevastavuse tagamine.
2.4. Tellimus on tellija poolt täitjale esitatav kirjalik pöördumine hooldus- ja/või arendustööde teostamiseks. Tellimuses on kirjas oodatava töö kirjeldus vajadusel koos töö kriitilisuse astmega. Enne arendustöö teostamist lepitakse kokku töö maht, töö teostamise aeg ja vajadusel muud tingimused. Hooldus- ja arendustööde tellimused esitatakse üldjuhul tööde halduskeskkonna Jira kaudu. Suurema mahuga tööde korral sõlmitakse tööde tellimiseks raamlepingu lisaks oleval vormil hankeleping. 
2.5. Tarne on tellimuse või veaparanduse alusel teostatud töö üleandmine tarneteatise esitamisega tellijale. Tarneteatise vormi kehtestab tellija hankelepingu täitmise käigus. 

3. Üldine
3.1. Loodav või muudetav infosüsteem kuulub Sotsiaalministeeriumi valitsemisalasse, seega infosüsteemi omanik on Sotsiaalministeerium, Sotsiaalministeeriumi valitsemisala asutus  või Tervisekassa (edaspidi: äritellija) ning loodava  infosüsteemi  arendamise  ja  toimimise  eest  vastutab  Tervise  ja  Heaolu  Infosüsteemide Keskus (edaspidi: TEHIK; tellija)
3.2. Tellitavate arendustööde sisuks on tervise infosüsteemi ja sellega seotud tarkvara arendus- ja kasutuselevõtutööd, analüüsi-, disaini-, testimise ja projektijuhtimise tööd, hooldustööd, arhitektuuri ajakohastamine, andmekvaliteedi parandamiseks vajalikud arendustööd, kasutajamugavuse suurendamine ning seadusemuudatustest tulenevate lisavajaduste täitmine. Tellija võib tööde teostamiseks tellida arendustöid konkreetse tulemi nõudega või meeskonna arendusressurssi, täpsustades nõuded tellimuses.
3.3. Tellija tagab töö teostamiseks ligipääsu vajalikele keskkondadele ja vajadusel omapoolse abi. Ligipääsu tehnilised tingimused jms täpsustatakse tööde teostamise käigus.
3.4. Lepinguga on hõlmatud järgmiste TIS’i alamosadega seotud teenuste arendus- ja hooldustööd.
3.4.1. Webmethods + Oracle platvormil TIS teenused
3.4.2. HL7v3 + CDA standardeid kasutavad mikroteenused (Java + PostgreSQL/S3)
3.4.3. X-tee andmekogude teenuseid vahendavad mikroteenused
3.4.4. Baasteenused
3.4.4.1. Andmejälgija jaoks andmekasutuse logide teenus (AUDIT)
3.4.4.2. Rollide ja õiguste halduse teenus (THEMIS)
3.4.5. FHIR baasteenused
3.4.6. HL7v3/CDA <-> FHIR vastendusteenused ja migreerimisteenused
3.4.7. Otsusetoe ja andmekoonduri teenused
3.4.8. Digiregistratuuri kesksüsteemi teenused
3.4.9. PerMed ehk personaalmeditsiini kesksüsteemi teenused
3.4.10. ÜVIS ehk üleriigiline vere infosüsteem
3.4.11. Seire ja valideerimismoodul
3.4.12. COVID lahendused
3.4.13. Teabekeskuse lahendused (näiteks terminoloogiteenused, vormingute teenus, teabekeskuse veeb, jt)
3.4.14. Vajadusel muud teenused, mis sobituvad hangitud kompetentsiga.
3.5. Arhitektuuri ja baasteenuste ülevaade on leitav dokumendist Lisa 1.

 

4. Üldised tööde teostamise põhimõtted
4.1. Üldine tööde tellimise kord ja põhimõtted on kirjeldatud raamlepingu lisas „Kodukord“.
4.2. Tellija jaoks on oluline partneri võime mitte ainult teha tööd hästi, vaid ka järgida/jagada tellija väärtusi arendustööde tegemisel.
4.3. Tööde teostamiseks sõlmitakse hankelepingud minikonkursi tulemusel 
4.4. Arenduste läbiviimise metoodika kehtestab tellija konkreetse tellimuse tingimusena. Täitja ülesandeks on olla valmis: 
4.4.1. teostama arendustöid funktsionaalsuse põhiselt, kus sisendiks on konkreetse tulemi (skoobi) tellimus, sh tähtaeg ja/või piirsumma;
4.4.2. teostama arendustöid arendusmeeskonna töötundide põhiselt, kus arendused realiseeritakse agiilse arendusprotsessi põhimõtetel;
4.4.3. andma arendustega seotud konsultatsioone ja koolitusi.
4.5. Käesoleva raamlepingu alusel peab täitja olema valmis teostama järgmisi töid infosüsteemi funktsionaalsuse realiseerimiseks: 
4.5.1. Ärinõuete analüüs ja kaardistamine koos arendustöö hinnangulise mahu ning arenduseelse lähteülesande püstitamisega;
4.5.2. Arendus- ja juurutustööd koos (automaat)testimistega ning seotud komponentide ühise töökindluse tagamine;
4.5.3. Arendustöö lähtekoodi kommenteerimine; 
4.5.4. UX/UI analüüs ja disain;
4.5.5. Testimistööd, sh testlugude ja testraportite koostamine;
4.5.6. juurutustööd;
4.5.7. Tegema vajaduspõhiseid koolitusi ja demosid;
4.5.8. dokumentatsiooni koostamine;
4.5.9.  jooksvate muudatusvajaduste realiseerimine;
4.5.10. versioonimuudatuste korral paigalduspakettide ettevalmistamine;
4.5.11. Tegema arendustöö vahetarneid;
4.5.12. Hooldustööd;
4.5.13. muud tööd, mis on vajalikud arendustöö tõrgeteta toimimise tagamiseks.
4.6. Hooldustööde alla kuuluvad etteplaneeritud tarkvara ja infosüsteemi hoolduse tegevused nagu näiteks versiooniuuendused, teiste osapoolte arendustest põhjustatud uuendused, turvauuendused, jõudluse, stabiilsuse ja monitooringu täiendamisega seotud tööd. 
4.7. Hooldustööde kohta esitab täitja vähemalt kord kuus tellijale eelmisel kuul lõpetatud tööde (sh garantiiliste tööde) akti koos tööde ajaaruandega (vt. kodukord punkt 4.8);
4.8. Turvatestimine ei kuulu raamlepingu skoopi.


5. Arendus-, test-, pre-live ja live keskkonnad
5.1. Arendustöö teostatakse tellija juures asuvas arenduskeskkonnas. Tellija tagab ligipääsu vajalikele keskkondadele ja vajadusel omapoolse abi. 
5.1.1. Täitja kasutab oma arenduste testimiseks tellija poolt pakutavat infrastruktuuri.Täitja vastutab TIS’i rakenduste paigaldamise, seadistamise ja toimimise eest arenduse keskkonnas.
5.2. Tellija testkeskkond asub tellija juures. 
5.2.1. Tellija vastutab TIS’i rakenduse paigalduse, seadistamise ja toimimise eest test-keskkonnas.
5.2.2. Täitja vastutab tarne koostamise eest. Tarne peab olema testitud ja üle antud tellijale koos vajaliku dokumentatsiooniga.
5.2.3. Täitjal ei ole vaikimisi tagatud ligipääs test keskkonda ega test keskkonna monitooringule. Ligipääsu võib taotleda tööde teostamise vajaduseks.
5.3. Tellija Pre-Live ja Live keskkond asub tellija juures. Täitjal puudub ligipääs tellija Pre-Live ja Live keskkonnale.
5.4. Test-, Pre-Live  ja Live keskkonna konfiguratsiooni soovitused antakse täitja poolt.
5.5.  Pooled teevad mõistlikke pingutusi tagamaks, et tellija test keskkond sarnaneks Live keskkonnale järgmises osas:
5.5.1. arvutivõrgu konfiguratsioon;
5.5.2.  liidesed kolmandate süsteemidega;
5.5.3. Kui täitja avastab funktsionaalsuste arendamisel keskkondade seadistuse erinevusi, siis tuleb tellijat teavitada esimesel võimalusel.
5.6. Keskkondade ning nende ligipääsude haldamise ja tarnete paigalduse reeglid lepitakse kokku projekti alguses.

6. Teenusetase (SLA)
6.1. Maksimaalsed lahendusajad, mille jooksul peavad tervise infosüsteemi vead saama hoolduse käigus lahendatud on toodud alljärgnevas tabelis[footnoteRef:1]:  [1:  Teenustase võib raamlepingu perioodil muutuda, sellest teavitatakse täitjat esimesel võimalusel.] 

	Äri-kriitilisus
	Kirjeldus
	Lahendusaeg

	KÕRGE
	Lahenduse kasutamine on oluliselt häiritud ning alternatiivset lahendust ei ole
	8 tundi

	KESKMINE
	Lahenduse kasutamine on häiritud, kuid alternatiivne lahendus võimaldab tööga jätkata
	16 tundi

	MADAL
	Lahenduse kasutamine ei ole häiritud, vea ilmnemine ei takista otseselt lahenduse kasutamist
	40 tundi



7. Teenuse üldine määratlus
	Jrk
	Tingimus
	Kokku lepitud tingimus

	1
	Tööaeg
	24/7

	2
	Turvaklass
	K2T3S2 (vt. selgitust 6.1)

	3
	Kriitilisuse klass (RTO)
	Infosüsteem peab olema uuesti kasutatav 12 tunni jooksul.



6.1 Andmete turvaklassi määratlus ISKE rakendusjuhendi versiooni 8.0 kohaselt:
7.1.1. K2 – Käideldavus – suurem või võrdne kui 99% ja väiksem kui 99,9% aastas ning maksimaalne lubatud ühekordse katkestuse pikkus teenuse töö ajal kuni 4 tundi (st ühekordse katkestuse pikkus võib olla vahemikus väiksem või võrdne 4 tunniga ja suurem kui 1 tund).
7.1.2. T3 – infol allikal, selle muutmise ja hävitamise faktil peab olema tõestusväärtus; vajalik on info õigsuse, täielikkuse ja ajakohasuse kontroll reaalajas.
7.1.3. S2 – salajane info: info kasutamine lubatud ainult teatud kindlatele kasutajate gruppidele, juurdepääs teabele on lubatav juurdepääsu taotleva isiku õigustatud huvi korral.


8. Testimine
8.1. Täitja annab tellijale üle omalt poolt testitud töö. Täitja koostab testimise käigus testiraportid ja testilood. Tarne antakse üle paigaldatava paketina, mis on konfigureeritud korrektselt toodangusse paigaldamiseks ning lisatud koodihalduskeskkonda. Täitja lisab tarne kohta tarneteatise ning veendub peale tarne tegemist rakenduse seniste funktsionaalsuste toimimises.
8.2. Tellija testib teostatud töid testkeskkonnas ja annab tagasisidet täitjale testimise tulemuste kohta mõistliku aja jooksul alates tööde üleandmisest.
8.3. Üldjuhul viiakse töö test keskkonnast live keskkonda pärast vigade parandamist.
8.4. Akteerimisele kuulub töö, mis on edukalt läbinud vastuvõtu testimise (nt arendustöö) või, mida kinnitab tellija (nt konsultatsioon või koolitus). Vastuvõetud tööd märgitakse tööde halduskeskkonnas teostatuks  (suletakse) tellija poolt.
8.5. Tellijal on õigus keelduda tööde vastuvõtmisest kui tööd ei vasta esitatud nõuetele ja/või kvaliteedile või neis esineb muid puudusi või vigu (vastuvõtutestide tulemus on negatiivne, konsultatsioon ei vasta tavapäraselt sellistele töödele esitatud kvaliteedinõuetele vms). 
8.6. Kui tellija esitab oma vastuväited tööle, eeskätt töö mittevastavuse kohta tellimuse tingimustele, peab täitja tegema töös vastavad parandused, muudatused või täiendused tellija poolt määratud mõistliku tähtaja jooksul. Kui täitja ei ole mõistliku aja jooksul rahuldanud tellimuse täitmise nõuet, võib tellija töö ise parandada või lasta seda teha kolmandatel isikutel ja nõuda täitjalt selleks tehtud mõistlike kulutuste hüvitamist.
8.7. Alates teisest kordustestimisest võib tellija kordustestidega seotud kulutuste (tellija kulutatud tööaeg ja/või tellija testimispartnerite poolt esitatud arvete alusel) kohta esitada täitjale arve, kes kohustub selle vastavalt reaalselt kantud kuludele tasuma.
8.8. Veaparandustöö loetakse vastuvõetuks kui tellija ei ole 20 tööpäeva jooksul veaparandustöö puudusi välja toonud ja seda tööde halduskeskkonnas uuesti täitmisele suunanud.
8.9. Täitja on kohustatud tellija nõudel teostama koormusteste pärast uue funktsionaalsuse loomist ning esitama tellijale koormustestide tulemuste raporti. Kui tellija tuvastab koormustaluvusega seotud puudusi, on täitja kohustatud tegema vajalikke parandusi funktsionaalsustes, välja arvatud juhul, kui pooled on kokku leppinud teisiti. Koormustestide läbiviimine toimub täitja poolt, vajaduse korral koostöös tellijaga.
9. Turvanõuded
9.1. Reaalseid ja isikustatud andmeid ei tohi arenduskeskonnas ega testkeskkonnas töödelda.
9.2. Täitja peab võtma kasutusele isikuandmete ja tellija infosüsteemide kaitseks organisatsioonilisi, füüsilisi ja infotehnilisi turvameetmeid.
9.3. Täitja peab logima tööde teostamisega seotud toiminguid.
9.4. Teostatud arendustööde puhul tuleb arvestada, et tööd peavad vastama OWASP (Open Web Application Security Project) ASVS (Application Security Verification Standard) versioon 5.0 taseme 3 (selektiivne) turvanõuetele. Tellija juhib tähelepanu, et mitmeaastase raamlepingu kestuse jooksul võib nõutav OWASP tase tõusta. Sellisel juhul märgib tellija nõutud taseme hankelepingu sõlmimiseks esitatavaks pakkumuskutses.
9.5. Turvatestid tellib tellija väliselt kolmandalt osapoolelt. Täitja peab arvestama vajadusega teha teostatud töödes parandused vastavalt turvatestimise käigus tuvastatud puudustele.


	
	
	



